cyanic-selkie/wikianc huggingface dataset:
Mary Two-Axe Earley
Manawan/Wemotaci
Ki natowi aitotam aka kitci motemakanik irakonikewiniw nehiro iskwewokw otci. 55 tatopiponesipan ka kitciparitc e natowi aitotak misowatc eki kotci nakackakotc witci nehirowisiwa taci wetcitc. Aniheriw kaki pe aitotak erowek ki mitcetiriwa e nihipariritci nehiro iskwewa acitc onitcaniciriw. Kahnawake ki taci nitawikiw, pecotcik Moriak, ki matcaw ote Brooklyn e itatiketc. Ki wikimew pactonewa kitca niciriwa onitcaniciwawa. Wiskata ki cikahiw. Nama ki koski pekiew otatacikewinik osam eki onitatc e nehiro iskweitc, eckwa wikimatc ka wapisiritci. Tarasak 20 tatopipona ki tacikam e natowi aitotak kitci meckotciparitakaniwonik irakonike masinahikaniw nehirowisiwokw otci. 1985 ka tatopiponkarik kaneiw tarasak, ekoni 16 000 kaki taciritci nehiro iskwewa eki kiemirakaniwiritci irikik kape onitaritci.
Mikiwamicic
Manawan/Wemotaci
vignette|Mikiwamicic Taci ko e ici nanihikasonaniwok mikiwamicicik. Kaskina kekocica nahikatew mikiwamicicik mitowi toro, pwete, wikasi. Micta miro apitan mikiwamicic.
Opitciwan
Tipanictawin:E matcectakaniwok‎
Irinatikw
vignette|Irinatikw e miroskaminik
Winikis
vignette|Winikis - wikwasatikw vignette|Tikinakan Wikwasatikw ka ocowecicitc napitc e wasapiskisotc. Enko naha kotak mictikw ka miro apitisitc matci e asamikaniwok matci kaie tikinakan e ocitakaniwok kaie e kotowokaniwok. Ote ici ntwakiw ka ici icpatanarik kaie tariwa kotakihi wikwasatikwa waska. Takoniw sakatakaniriw opime nte.
Irinatikw
Manawan - Wemotaci
vignette|Irinatikw Mictikw ka nipiciwitc, ka otcikowihakaniwitc. Ekote e irapitisitc e miroskaminik, irinatakowapo osikatew nac pikisikan, minawa naminas. Kiapatc kinowec kicisikatew, e ocitakaniwok pikotinikan. Micta mirowacin nehe, sisipaskot.
Askikw
vignette|Ekote mitowi e icinakok (e ici nakositc) Enko nehe irapitcitcikan nipi e mawockinikatek matci kaie e osikatek kaie ka tcipakowakaniwok. Ki ocitawok weckatc acickiriw e osakik nac e pacterik. Aski apatan enko nehe wetci icinikatcikatek askikw.
Micta orakan
Manawan/Wemotaci
Ka micak orakan. Micta orakan ite e ici mitcisonaniwok kaie matci kaskina kekocic actakaniwon neta micta orakanik. Matci kaie e ici pakwecikanikaniwok. Tcipa ka pasotc matci neta ici arakaniwiw.
Opitciwan
Tipanictawin:E matcectakaniwok‎
Atamatawak
vignette|Atamatawak (aski) Atamik askik ka arimotcikatek. Taci e otciparik aski kaie ka ici pakitik kaskina kekwan (ka otcitcaparik mitcik).
Aiamihe mikiwam
vignette|Manawanik aiamihe mikiwam
Manawan
Saint-Jean-de-Brébeuf Manawanik Nictam ka tcimatakaniwok aiamihe mikiwam, ekoni apitc 1904 ka tato piponikak, nico pipona epwamici orocowatcikatek Manawan oteno. Nicto pipona ki tacikatew e tcimatakaniwok, kotawinocic Lapointe icinikasokopon, naha tca kotak e ki nanakatcitatc kotawino Père Lemoine icinikasokopon. Weckatc nikotwaso mitina otenosiwakopon e nta nikickowatcik kotainowa wemotacik, osam warowik e icawakoponen manawaniriniwok. Notc tca e apicacinik ki ocitawakopon. Kotawino J.E. Guinard ni apitc 1933 ka tato piponikarik otitiko Ka aiamihekanowapiritci Mgr Louis Rhéaume kirika kotawino Laurent Tremblay. Ni apitc 1941 ka tato piponikak ki nokotakopon Louis-Roger Lafleur, e tca itetc manawaniriniwa otci, e micta kitimakisiritc aric e micta miro teheritci kirika e micta aiamihatisiwiritci. Epwamici tcimatakaniwok, Micen Kwetcitc (Michel Quitich) neta takonikopon omikiwam. Micerkiwamickicik icinikatamowakopon weckatc. Ata aric e wi itetcik weckatc omikiwam Micen Kwetcitc. Ki pe kiwotekopon ni apitc 1941 ka tato piponikarik, Manawanik ka kice aiamihekanowapitc '''Son Excellence. Monseigneur O. Comtois, kotawino Edouard Meilleur''' ni apitc ka tacikekoponen ota manawanik. Anotc mekwata ka tcimatek aiamihe mikiwam, ni apitc ki ocitakanionikopon 1940 ka tato piponikak, nico pipona ki tacikatew. Ki pikwactankoponen kotak aiamihemikiwamicic. Awacak neta taci kiskinohamakaniwakopon. Nama erowek otci peikw ki otci ocikohowakopon. 1942 ka kictakaniwok. Mitcet ki otamirowok neta iriwok, mitowi Claude Flamand kirika César Moar. Osapowakana nete ki otinikatekopon kice aiamihekiwamik Metaperotinik. 1972 ka tato piponikak ka wectatcik kitci mirowacinik pitakamik, Cyriac Dubé, Claude Flamand, Wellie Flamand, Alexis Quitich, Henri Dubé ki actawok wikwasiriw, ki masinawatihamok kitci nehirowisinakonik.
Opitciwan
Tipanictawin:E matcectakaniwok‎
Kisipekahikan
Manawan/Wemotaci
vignette|kisipekahikan Enko ka apitcihakaniwitc kekocic e kisisipatakaniwok matci kaie awik e kisisiposotc kisipekahikana apitcihew. Wikasi, wiaw, kaskina sa kotc kekocic e kisisipatakaniwok.
Opitciwan
Tipanictawin:E matcectakaniwok‎
Wapirew
Enko naha awesis ka wapisitc ka miretc, mitowi piresiw ka itikititc. Mocak ki nokosiriwa nehi awesisa neki emitcikocicaK ka ki pecwatcik.
Laura Niquay
Opimatisiwin
Wemotaci pe otciw Laura Niquay. Onikihikwa Ernest Niquay kaie Emma Petiquay icinikasoriwa. Tariwa peikw otanisa (Anaïs). Micta mitcetiriwa otcirowemakana e metwakeritci papawapikepitcikaniw kaie e nikamoritci. Ekota e otciparinik, otaia e ki wapitaritkotc e metowakaniwonik. Annie Basile kaie Georges Niquay icinikasoriwa otaia onikihikwa. Okawiwa onikihikwa Gilbert Petiquay kirika Jenny Iseroff.
E ititosketc
Nikamo iskwew micta kaie kackitaw. Masinahike nikamowiniw ocitaw. Pacitc o’nikamohin kirika o’papawapikepitcikan, matanowew o’tarimowewin otci nanakasomiwewin, asperimowin kirika aka kitci otci ponitaiekw ka ocitaikw kitci ki ickwa wikamekw misawatc e micta arimak. Nirctam o’masinasowi nikamowin, Waratanak, 2015 ka orowiparinik. Nanac kirowe ki iti kackitaw e nikamotc. 8 cowertcikaniw ki kaneiwiw Festival Vue otci "La Relève en 2018" ka icatc kirika kitciwe kekocic ki mirakaniwiw Gala Teweikan 2017 ka icatc otci tekaci otamirowin kaie witcihiwewin. Wirctam nikamo iskwew e ki nta nikamotc nete Francofolies 2011 ote Moriak. Wi nataweritam kitci ki otitickwatc awaca kaie kitci ki arimotamekw kekwan ni ka arimipariekw mitowi nipahitisowin, matci mackiki kirika ka nti isparik pimatisiwin askik. Micta miro witcihiwew osam o’nikamowin kitci ki wapatarietc kicteritamowin otci otenam kaie aka wiskat kitci ki niporitci. Enko ke nosonehikospan ockinikiwa acitc iskwewa otitawinik. Ocki ka pamatisitc iskwew.
E ki ici nikamotc
Ekota ota e ki nokohakaniwitc TAM icinikatepan anihe masinactetcitcikanik APTN e ki matcetaspan Luc Vincent-Savard wendake iriniw.
Wasikahikan
Enko nehe ko ka arimotcikatek Nehirowisiw e ici kiskeritakositc e ici pa taciketc, kaskina kekwan neta matci ici arimotcikatew, ka witcihikotc matci kaie otirakonikewin waska askik pimatisiwiniw e nanakitcitatc. Nosinetaw kaie kiskinohamakew witcicanik itekera kaie otcirowemakanik. Enko ohwe peikw mitowi Atikamekw Nehirowisiw tipirowe ka ki apitcitatc kitci pa mirokitc otaskik kaie kaskina neta ka acterik.
Farnham
Farnham oteno Kepek askik ici actew, Kanata. Irikik e tacinaniwok 9 239 (2018).
Wasikahikan
Takon nehe ka ki icinikatcikatek otamiro masinahikekamakok ota Atikamekw Sipi capetciwotakanik ka actek, arimowewiniw tipirowe ka otamirotatcik.
Farnham
E ici tipatcimomakok
Ockotok matcehowirew rarewak Yamaska, nete eci askotin basses-terres(Saint-Laurent), otenaskaw Farnham nde ici actew pecitcik Saint-Jean-sur-Richelieu tipahirotinan acitc Granby ( Kiwetinokw-wapinokw ). Farnham mamik ici actew nde tekera ici tipiritakok Brome-Missisquoi, Montérégie itekera. Aric nete ka ici nda kiotaniok epa kinowapitcikatek nehe eci actek nde itekera Cantons-de-l'Est.
Atisokan
8 pitcipipon pisimw 1876 kirika 8 nikikw pisimw 2000, ekoni niapitc ka nespitci icinikatcikatek nehe Farnham. Mocak tapickotc ki actakiniwon nehe Farnham acitc Rainville. Awacimec 8 000 ki taciwok awikak neta otenaw kaki ici taciketcik. 2006 esko, ki kaskiritam otenaw eki micta atciparinik osam mitcet eki nde ocitakiniwok mikiwama osam eki mictahi pe mitcetinanionik epe nda nantonmotcik awikak pekatc ka ici tacikanionik pekon ric kitci pecitcik kitci tacikewson pecitcik mitowi aiamihe mikiwam matci kaie ka ici otapinasoniok. Nama mici kaskina takonipan kekwariw osam mekwata e micta ocitakinionikw mikiwama.
Erikokwaskimak
9 204 ha = 92,04 km2
Tipanictawin:E matcectakaniwok Tipanictawin:Otenowa
Ka roskak tetapiwakan
Manawan/Wemotaci
vignette|Ka roskak tetapiwakan Awik ka ici tetapitc kecpin e wi miropitc. Roskaw anihe kirika matci awik e masinactetcitciketc ekota e ici aipitc.
Opitciwan
Tipanictawin:E matcectakaniwok‎
Asini
vignette|Asini (pakweckaw) vignette|Asini e otciparitc Rekaw ka mamowiparik nac e mickwak e mitcapiskisitc. Asini icinikatakiniw ka matawicinakositc. Takon kirika kotakihi kekwan mitowi ka ki asiniwok e matawapiskisitc ka koctatikok. Matci aric mickiki ocitakaniwon kirika. Asinikan kirika takon acicki ka okotitakaniwok e pasikatek.
Réginald Echaquan
Manawan/Wemotaci
Manawanik, Lanaudière itekera pe otciw Réginald Échaquan. Kiapatc ota tacikew. Louis Echaquan acitc Madelaine Newashish icinikasoriwa onikihikwa. Ki wikimew Bianca Moar 1996 ka tatopiponkarik ota manawanik ki onitcaniciwokw tapickotc, ki niariniriwa onitcaniciwowa Weckatc kipe ocihew metowe iriniwa. Pinaskin icinikatitisopanak Steve kirika Rodrigue ki mamo ocihewokw. Ani apitc 16 tatopiponesipan Reginald. Witci metowemepan anihi Rodrigue acitc Steve. Nictam ka metowetcik, tepirak papowapikepitcikaniw metowakepanak. Mitcetaw kipe kiew Réginald aka tca tapwe e petcicoriaespan, seker e kicikamowatc okowimesa kitci mitcsoritci eki osami tcakhartci ocoriamiriw. Wir tepirak miparitapan otapan eka eki miparitartci okowimesa acitc e minikweritci. Kekat ki icinakoniw kitci ocihatcik tekarepa. Ntowatc tca ki pontaw, kitca koski icaw kiskinohomatokomikokw, kitci kiskinohomake iriniwitcik kitci miro matcihawosotc.
Mirapakon
Opitciwan
Tipanictawin:E matcectakaniwok‎
Réginald Echaquan
Opitciwan
Tipanictawin:E matcectakaniwok‎
Big Bear
Manawan/Wemotaci
Big Bear Mistahimaskwa tapwe icinikaso, Saskatchewan pe otciw wir kaie ka mihatc nehi Cris des plaines ka icinikatisoritci. Naha tca Mistahimaskwa e ici kaskerimakaniwitc nama kitci mireritam kitci masinahak niheriw Traité no 6 1876 ka pe aisparinik acitc ki ici kinowapitam e aitatisiritci otirinima kecpin nte matci e mitciparitcik. Mistahimaskwa ki miritiso niheriw Big Bear ata itemikaniw micta masko osam eki wecipamatc maskowa. Neki tca nte nehirosiwokw enko ni wirawow ka motci kictapitisiritci maskowa. Kanoweritam kaie osit masko apatcitaw ko okowak kitci mirikotc mackowisiniw mekwata matci wec e isparinik. Otatakon pisimw 1876 niheriw tca Traité no 6 ki itakaniwok nehirowisi okimawokw kitci masinahotisotcik mekwata aka e taciketc Mistahimaskwa ki tca mireritcikateriw. Ka takocinitc tca ki micta kockwamo acitc  ki kiciwasiw ka petaketc eki masinahotosonanionik niheriw aka tca nte e ki otci kokwetcimakaniwitc wir. Pitcipipon pisimw 1879, micta arimaniw e ici pimatisitcik, nama tapwe aci tariwa picikiwa ka icinikatakaniwiritci kaie acitc ki micta akosinanioniw. Nama kitci pameritam niheriw Traité wir, ki tci matcaw Montana ki icaw kitci nta nipahatc pamitcitc picikiwa ka tacikeritci kitca koski pe kiwew kitci pe nta nanitonak kotakeriw ke mitcik mitowi namesa. Nama tapwe tariwa namesa kitci ki mihatc kaskina owitcana. Ntowatc tca ki iteritam kitci nta masinahotisotc Traité no 6 ni apitc nicwaso pitcipipon pisimw 1882. 17 kenositc pisimw 1888 ka poni pimatisitc Mistahimaskwa.
Wikwasatikw
Manawan/Wemotaci
vignette|Wikwasatikw vignette|Wikwamotai e ki masinawatahikatek Kinowaskosiw kaie wapekisiw anaha mictikw ka nipiciwitc. Wikwasatikw icinikatakiniwiw osam wikwasiriw e micta miro apatanik. Wikwamotai matci kaie tciman ocitakaniwon kecpin e otamirowakaniwok wikwas. Kitci ki mirocik ka wectakaniwok matci tesinikaniwon ekotca e ici masinawatahikaniwok.
Opitciwan
Tipanictawin:E matcectakaniwok‎
Alma
Alma oteno Kepek askik ici actew, Kanata. Irikik e tacinaniwok 31 337 (2018). Saguenay Lac-Saint-Jean (Pekwakimik) ici actew anihe aski (Kepek aski kaie nihe), ota Kanatak. Wapanok ici actew Lac Saint-Jean sakihikan. Nicw neta sipi takitin enko tca nehe ka icinikatek ka apicacik pawctikw kaie ka micak pawctikw. 194,96 km2 iskwaw anahe otenaw.
Gino Odjick
Manawan/Wemotaci
Gino Odjick, 7 kakone pisimw 1970 ka nitowkitc nete Maniwaki, Kepek askik, Kanata, anicinapew, cockwataha tohew. Eki ici tohetc, nete nictam ki ici matce metowew LHJMQ Titan de Laval, nicto pipona irikik ki metowew neta epwamici LNH ici nta metowetc. Nicwaw ki metowew Coupe mémoriale. Nicwaso mitina acitc nicw ki pitikepohaw kaie e iciepahamaketc. Ka ickwa metowetc niheriw Coupe mémorial ekoni ka nte otapinakaniwitc nete Canucks de Vancouver. Ekoni apitc ka nti kitciparinik e tohetc neta LNH. Otehimin pisimw 2014 ka mi isparik ki witamowako mackikiriniwa e akositc otehik, amylose, akosiwin otehik kaie micapitan mikwapiriw.
Alma
Pecotcik ka acteki otenawa
kiwetinok-nikapehonok Saint-Henri-de-Taillon
Tipitcickwikahikan
Manawan/Wemotaci
vignette|Tipitcickwikahikan Enko irapitcitcikan ka apitcitakaniwok e ritatikaniwok matci kaie naminasi pakwecikanicic e ocihakaniwitc. Mictikowon kirika kinoskon tatinakaniwon matci kaie nama.
Alma
Pecotcik ka acteki otenawa
kiwetinok L'Ascension-de-Notre-Seigneur
Gino Odjick
Opitciwan
Tipanictawin:E matcectakaniwok‎
Tipitcickwikahikan
Opitciwan
Tipanictawin:E matcectakaniwok‎
Alma
Pecotcik ka acteki otenawa
Pacta kiwetanok Labrecque
nikapehonok Le Lac Saint-Jean
otenaw Alma Wapanok Saint-Nazaire
cawonok-nikapehonok Saint-Gédéon
cawonok Saint-Bruno
cawonok-wapanok Larouche
Atisokan
Damase Boulanger ki ocitaw niheriw otenariw kaie wirctam ki tacikew neta. Ka ite matce ntoparinaniwok ki itew kitci ocitakiniwonik mikiamiriw taci ke ocitakiniwonik masinahikanickwemokiriw krika nipakitokwa. Tipanictawin:E matcectakaniwok Tipanictawin:Otenowa
Louis Riel
Manawan/Wemotaci
Louis David Riel 22 Namekosi Pisimw 1844 ka nitawkikoponen 16 Atikamekw Pisimw 1885 ka poni pimatisitc. Enko naha okimaw apita ka nehirowisitcik nete Manitoba askik, kaie neha kaki orocowetc Manitoba askik. Ki micta witcihiew e kispiwatcikaterik otirisowiniwaw neki towik, mekwata e micta wi patokockwakaniwitcik nete otaticikewiniwakw. Ki nikanew nicwa e ki nanikackowatcik kice okimawinak kanata askik kirika nehi kice okimawa John A. Macdonald. Nac ki mi kackitawerimakaniwiw e wapamakaniwitc e ici nosinetatc kewir kowisk kitci ici matisiritci witciriniwa e kispiwatatc kewir. Wir pot kirowe ki kinawapamakaniwitike atisokanik kanata askik. 1844 ka nikwatakaniwitc ka ickwa armitakosikoponen e ki icakoponen kitci nta nanakawaskihiketc Rébellion du Nord-Ouest ka ki icinikatek. Kiapatc anotc arimotcikateriw tan e ki totak otci witciriniwa.
Opitciwan
Tipanictawin:E matcectakaniwok‎
Kenojuak Ashevak
Manawan/Wemotaci
Kenojuak Ashvak. Micta miro tesinike iriniw inuite. Ki pe nitokiw maskomiwokiwamik minictikok Baffin, Kenojuak Ashevak ki matcekam e tesiniketc 1958, kotc eki miskaterik otci masinahike iriniwa okimawa. Kitca micta sakihakaniw otci kotakik ackime iskwewokw, kitca kewirwaw micta iti miro kaskerimakaniwowkw. Kaki ocitatc ka micta kirowe kaskiretcikaterik, The Enchanted Owl, Cape Dorset eki ocitaritci 1960; ki koski ocitakiniwiniw aniheriw 1970 kitci nokonik otci mitato mitana kaci taciketcik kitca kaskina wapatcikateriw kaki tesniketc. Kenojuak Ashevak ki tacikew micta kinec e pimatisitc "Cape Dorset", ekote mitcetiriwa onitcanica kirika osima. E micta pe miro iskwewitc, kiapatc onotc micta sakihakiniwiw eki pe aititosketc otci mitcet ackime iskweowkw.
Opitciwan
Tipanictawin:E matcectakaniwok‎
Donna May Kimmaliardjuk
Manawan/Wemotaci
Donna May Kimmaliardjuk, Winnipeg ki taci nitawkiw ekote tca kaie eki taci matcekitc. Ackimekweciwiw, Chesterfield Inlet nete otciriwa otcirowemakana. Nikotwaso piponesikopon ka witamakotc otatama omocoma e ki nipahikoritci akosiwiniw Lou Gehrig ka icinikatek nama tca ki otci kiskerimew omocoma. Ekota tca ni apitc ka ki oreritak kitci ici kiskinohamasotc matci kitci ki maticowetc otehinak itekera. Anotc, wirctam ackimeskwew ka maticowe iskweitc ota kanatak. Nama ki otci miropariniw ka kotci kokwetcikemotc kitci nta otamirotc nete Chesterfield Inlet. Aric ke ki witceiew kitci ki micta miroparinik nete ka taciketcik otcirowemakana. Micta pasoweritam kitci micta mirocinik nehirisiwok, ackimewokw e ici pimatisitcik.
Opitciwan
Tipanictawin:E matcectakaniwok‎
Joseph Medecine Crow
Manawan/Wemotaci
Joseph Medicine Crow, 27 Namekosi Pisimw 1913 ka nitawkitc, ki tca nipo 3 Ka Wasikatotc Pisimw 2016. Masinahike iriniw ispiriw kaie historien amérindien Crow Kitci Mokoman aski. Neherisiw atisokewin misinhikana kaie eki atisokatak ka ntoparinaniwonik ote "Little Bighorn".
Irikik kape pimatisitc, ki coweritakosiw kaie ki kicterimakaniwiw, tapickakana kapiwapiskiritci ki mirakaniwiw. Ki icaw ma micta ntoparinaniwonik.
Opitciwan
Tipanictawin:E matcectakaniwok‎
Marsati
Manawan/Wemotaci
vignette|Marsati
Ka nipiciwitc anaha mictikw. Ocawaciniw wikwasiriw e iti matcekitc nac iti wapisahariw e iti kiciatisitc. Okimawatikw icinikatakiniwiw kirika osam wir nictam ka pe sakipakarik onipicima kaie wir pamitcitc ka pakitinik.
Opitciwan
Tipanictawin:E matcectakaniwok‎
Rykko Bellemare
Manawan/Wemotaci
Rykko Bellemare, metoweriniwiw masinactetcitcikanik itekera kirika nimi iriniwiw opowakanahancimowiniw kaie nikamo tewehikana e apitcihatc. Wemotaci pe otciw, 7 kakone pisimw 1989 ki pe nitawkiw. Nictam neta ki ici nokosiw Avant les rues, Chloé Leriche e ki ocitatc ni apitc 2015. Kweena Bellemare-Boivin ocima ki witci metowemew neta. Niheriw kirika ki kaneiw Prix Iris pour la révélation de l’année. Tariwa onitcanica kirika nehi otiskwema Jeanne Poucachiche. Capetciwotakanik tacikew mekowata, nama otamiro.
Opitciwan
Tipanictawin:E matcectakaniwok‎
Caroline Calvé
Manawan/Wemotaci
Caroline Calvé, Aylmer pe otciw, Kepek askik. Ka peikokanikisiritci namekosi pisimw 1978 ki nitawkiw. Otaia nehirowisiwirwa Kitikian Zibi otciriwa. Micta cocokwesama cocokwakew. Ka awaciwitc ki matcekew nete Mont Sainte-Marie. Ki icaw ka kitci metowaniwonik ni apitc Jeux olympiques de 2010 Vancouver. Wirctam ki kaneiw e ickweciwitc ka mirakaniwitcik micta orakaniw e kackitatcik e motowetcik.
Opitciwan
Tipanictawin:E matcectakaniwok‎
Joseph Guanish
Manawan/Wemotaci
Joseph Guanish, 1931 ka nitowakitc nete Wolf Lake, Temiscamingue itekera. Ki okimawiw Naskapi otci, nictana acitc niarano pipona irikik. Ki micta miropariniw ka ici oreritak, ki mirakaniwok tipirowe kitci mihitisotcik ni apitc 1978 kirika kitci tiperitakik askiriw ni irikik e iskwarik 326 km² kitci ki ntohotcik, wepihapetcik kirika ke atosketcik awacamec. Ka mi tatopiponikarik 1990-2000, Guanish itapikopon ka waskapitcik ka kiciatisitcik iriniwok nete Kawawachikamach naskapie ka ici taciketcik kirika neta ici apikopon Conseil d’administration de la Société de développement des Naskapis, ka kispiwatakik naskapie arimowewiniw. Ni apitc 1994, ki oractawok kitci orowiparinik masinahikaniw naskapi arimowewin, nictowek arimowewiniw tatinikopon, ki micta nanakatcitaw wewerita kitci icinakonik.
2007 - Chevalier de l'Ordre national du Québec.
Ki masinahotiso Convention du Nord-Ouest québécois otci.
Opitciwan
Tipanictawin:E matcectakaniwok‎
Samian
Manawan/Wemotaci
Samian, Samuel Tremblay icinikaso, 11 mikomin pisimw 1983 ka nitawikitc Amos Kepek askik, nikamo iriniw. Nehiromo e nikamotc kaie emitikocimo.Ekote ote kaki matce nikamo iriniwitc, nac asko kaskina waiec eki pepa nikamotc. Kaskina waiec ki matce kiskerimakaniwiw enkoweriw tca ka ki witcihikotc kitci ocitatc onikamowin nete Europe, France, Espagne, Finlande, nete aric kaie itekera Chine. Ka kitciparitc Samian nete ki nitawikiw Amos, Pikokan ki ici matcekiw kirika kaskina waiec ota Kepek askik. Emitcikociciriwa otawia, okawia tca nehiro iskweiriwa. Nictam ki kiskerimakiniw ka ocitatc micinactetcitcikaniriw neta wapikoni 2004, minawatc neki kaie Loco Locass. 2005, Samian micta mitcet ki takoniw ka ki ocitatc kirika l’office national du film du Canada, le ministère des affaires indiennes kirika le Réseau de télévision des peuples Autochtones. Ki micta ntowerimakaniw kitci masinahiketc aka kitci pakitinikatek e kaskinohomasonaniwokw, du SIDA kaie ka arimihikonaniwokw e coria metowaniwokw. 2006, ki kanehiw ka mawotci mirowinakonik o masinactetcitcikan ote Festival des peuples unis à Pau en France, aniheriw clip courage ka icinikatak. Ki nikamo epwamaci Florent Vollant, Kashtin nikamoriniw, nete au Festival. Wirctam ka nehirowimotc kaie ka emitikocimotc e nikamotc. Kata mirowacinopan kitci skinowamikotc nehirowisi ockinikiwa. Ki micta iti kaskerimakiniw aspin ka icatc Festivoix d’Amériques. Ki wamew nehi Anodajay minowatc ki masinaham aniheriw nikamowiniw La Paix des Braves; arimotcikatew Paix des Braves, enkoweriw nictam onikamowin kaki micta witcihikotc kitci kaskeritakositc. Ki wicamiko anihi Loco Locass kitci nikamotc aniheriw onikamowin ote Place des Arts de Montréal. Samian ki ocitaw nictam onikamowin 13 atikamekw pisimw 2007.
Opitciwan
Tipanictawin:E matcectakaniwok‎
Metowan
Irapitcitcikan kekocic, pa pitoc aicinakono, awacic matci kaie kaskina awik ke takonik ke tacikak, kitci ki metowaketc, kitci ki aka cikateritak, kitci takonik ke ititosketc kecpin aka wec e totak. Matci ko kirika matowinakon metowan aric kitci ki natowi kiskeritak awik tan e icinakonik kitci ki mintitatc kekociriw. Otamirotaw wirtip kecpin e tacikak metowaniw.
Alanis Obomsawin
Opitciwan
Tipanictawin:E matcectakaniwok‎
Orakaniwockopokw
Opitciwan
Tipanictawin:E matcectakaniwok‎
Francis Pegahmagabow
Manawan/Wemotaci
1914 otatakon pisim wec ki posiw kantopariwin nete Valcartier. Pakwe Emitikoci Aski nete ka ici mitciparinaniwonik minowatc ki icaw kitci nta ntoparitc. Ki nta aitacikew nete nac ka ickwaparinik natopariwiniw, acitc ki kanewiw piapiskw tapickakan osam eki micta sokitehetc acitc e micta kackitatc e apitcitatc paskisikaniriw. Okimaw ki icinikatakiniw wec 1921 acitc 1925, kaie tca minwatc 1942 acitc 1945, Wasauksing oteno nete. Minwatc okimacic ki ispariw wec 1933 acitc 1936 nete Parry Island (Wasauksing oteno)
Opitciwan
Tipanictawin:E matcectakaniwok‎
Pikiw
Manawan/Wemotaci
vignette|Pikiw Enko nehe ka otcikowik mictikok. Pisakwakamisiw e takinikaniwitc. Matci apitisiw e natokohokewakaniwok kaie ciconikatew kekocic aka kitci pitakeacikowik nipi.
Opitciwan
Tipanictawin:E matcectakaniwok‎
Geneviève McKenzie-Sioui
Manawan/Wemotaci
Geneviève McKenzie icinikasopan ka nitawkitc ni apitc 1956 nete Matimekush (schefferville), maisinihikew, wectaw nikamowiniw, arimowew kirika wectaw ke nokonik ka ici masinactetcitcikaniwok. Nikamo iskwew innu, nehiromo kaie e nikamotc ekoni aci 40 pipona esko itotisketc. Ki mitaw awaci masinactetcitcikaniw Les découverte de Shanipiap APTN ko ka ici nokositcik nehirowisiwok Aboriginal People's Television Network ka icinikatek kirika ko neta ka ici wemitikocimonaniwok Ontario masinacteparitcikan TFO ka icinikatek. Aci awacamec 30 tato pipona tacikew neta Wendake, pecotcik Kepek askik.
Opitciwan
Tipanictawin:E matcectakaniwok‎
Nipicatikw
Manawan/Wemotaci
vignette|Nipicatikw Mirwepokw kaie icinikatcikatew anaha mictikocic. Mitcetakasiw kaie wir kaie micta mitceniw nipiciriw. Apicaciniw onipicima aric tca kispakariw kaie sokariw. Natokihiemikan kaie nihe nipic. Matci nipicapokitcikatew kitci mirokananiwok kekotc matci cacakotcikatew, kirika matci nte actakiniwon kaki ici pecicinaniwok kekotc tepirak e omikinaniwok.
Opitciwan
Tipanictawin:E matcectakaniwok‎
Gerald Taiaiake Alfred
Manawan/Wemotaci
Gerald Taiaiake Alfred, Tiohtià:ke Moriak 1965 ka nitowakitc, mohawk. Kiskinohamakew nete Université de Victoria. Ki witcihiew e tcimatakanionik kirika Jeff Corntassel ka ici kiskinohamaketc. Neta e ki ici icatc ki micta meckotcipariniw. Otamirowin ki micta witcihiko kitci miro kiskeritak Décolonisation otci kaie ki otamiroritaw ka ki makonamaketcik kanata askik. Taiaiake ki matcikonam kitci wactenimowatc ka pamitoneritcike iriniwitc kaie kitci actatc une optique de resurgence autochtone. Ki micta mitcetiriwa ka ki witcihikotc ki matcikwaskotc ka ici nosinetatc otamirowinik nehi ici tapapitam otamirowiniw, mitowi Frantz Fanon, Albert Memmi, Michel Foucault kirika tca Vine Deloria Jr.
Marie-Célina Pitcikwi
Marie-Celina Ptcikwi, Kokom Marie, Marie Matanakwe, ekoni e ki icinikatakawitc. Athanase Ottawa ki icinikasoriwa iriniwa e ki wikimatc ni apitc 28 otatakon pisimw 1928 ka tato piponikarik. Mitato acitc peikw ki taciriwa onitcaniciwawa. Agnès Ottawa (Claude Flamand), Alice Ottawa (Soter Dubé), Annie Ottawa (Harry Flamand), Henriette Ottawa ( … ), Jos Ottawa (Philomène Dubé), Bernadette Ottawa (Thomas Quitich), Siméon Ottawa (Véronique Jacob), Samuel Ottawa (Cécile Jacob), Jacques F. Ottawa (Émilie Quitich), Suzanne Ottawa (César Jacob), Moïse Ottawa (Élizabeth Flamand), aci mitcetirikopon osima.
Gerald Taiaiake Alfred
Opitciwan
Tipanictawin:E matcectakaniwok‎
Marie-Célina Pitcikwi
Ka ki ititosketc
Ki witcihew iskwewa e wapamosoritci kaie mocak ki pa matisiwok notcimik, e osekwetcik matci kaie e sisipaskotoketcik kirika onapema Athanase Ottawa. Mocak kaie wikwasiriw ki tacikam e wikwamoteketc.
Wapockockw
Opitciwan
Tipanictawin:E matcectakaniwok‎
Athanase Ottawa
Opimatisiwin
Athanase Ottawa, Matana ka ki icinikatakaniwitc weckatc. Ki nitawkiw ni apitc 2 wapikon pisimw 1904 ka tato piponikarik. Joseph Ottawa kirika Sosan Wickitcan ki icinikasoriwa onikihikwa. Nictaw ki nipowiriwa otawiwa, enko aniha pamitcitc e ki wikimakoponen Joseph Ottawa ni apitc ka 13 tato konikisiritci mikomi pisimw 1897 ta tato piponikarik. Nictam ki wikimakopon anihe Geneviève Kaweasiketc, ni apitc 17 tato konikisiritci mikomini pisimwa 1867 ka tatopiponikarik minawatc anihi Juri Ickotekan, ni apitc 18 tato konikisiritci mikomini pisimw 1887 ka tato piponikarik. Anihi tca otawi 14 ki taciriwa kaskina onitcanica. Marie-Célina Pitcikwi ki icinikasoriwa iskwewa e ki wikimatc ni apitc 28 otatakon pisimw 1928 ka tato piponikarik. Mitato acitc peikw ki taciriwa onitcaniciwawa. Agnès Ottawa (Claude Flamand), Alice Ottawa (Soter Dubé), Annie Ottawa (Harry Flamand), Henriette Ottawa ( … ), Jos Ottawa (Philomène Dubé), Bernadette Ottawa (Thomas Quitich), Siméon Ottawa (Véronique Jacob), Samuel Ottawa (Cécile Jacob), Jacques F. Ottawa (Émilie Quitich), Suzanne Ottawa (César Jacob), Moïse Ottawa (Élizabeth Flamand), aci mitcetirikopon osima. 9 ka tato konikisiritci atikamekw pismiw 1983 ka tato piponikarik ka poni pimatisitc nete akosiwikamikok Coriet. 79 tato piponesikopon. Taci we otciparik Gilles Ottawa
Ka ki ititosketc
Mocak ki kapeciw notcimik ki wectaw orikahikaniw tatow e sikonik kirika onitcanica, osima e wawitcihikotc. Opweiak itekera e ici matcehonaniwok iti nokon anihe Wacapiskak, e iti nictam wacikamak ekota ka ki otci amitciwetcik weckatc Matana (Athanase Ottawa) e nta orikahiketcik. Kirika e iti kiskinohamowatc e totcikaterik e ocitakaniwonik sisipaskotokaniw nac e iti pikisikaniwok kirika okotinikanikaniwokw. Mictahi sa kotc ki kackitaw ni e ititosketc. Anotc okosa kirika osima pe tapickako mocak e ki witcihikotc. Nac peikwa ki peciwamiko masinactetcitcikaniw ka wectaritci Pierre Dinel kirika Pierre Hivon, enko tca ka ki ocitakaniwok "Les six saisons attikameks" Kirika miniciriw e mockinakik nac e iti osekwetcik ki nokosihakaniwokw. Micta mitecniw masinasowinina ni apitc ka pa pimatisitcik. Ekoci nta kinowapitamokw ota.
Maggie Dubé
Maggie Dubé, Maker ki icinikatakaniwiw, enko kewir e ki micta sakitatc e ocitatc wikwamitariw kaie pakekaneskisiniw. Kaie kewir ki otapinawso iskwewiw, mocak ki witcihew iskwewa e wapamosoritci. Edmond Ottawa ki onapemiw. Ka 5 konakisiritci ka wasikatotc pisimw 1921 ka tato piponikarik ka nitawikitc. Onikihikwa Jos Dubé (Onézime Dubé (Olivier Dubé, Marguerite Morin), Geneviève Ka wiasiketc) kirika Célina Wasikicikw-Petiquay-Dubé (Louis Wasikicikw (Severe Wasikicikw, Mary Opitapanokwe), Eren Ctema). Omisa, octesa krika ocima ki aicinikasoriwa, Emery (Boniface Echaquan ki onapemiw), Marie-Agathe (Jos Flamand ki onapemiw), Salomon (Marguerite Flamand nictam minawatc Agathe Moar otiskwema), Jean-Baptiste (Suzanne Pineshish-Ottawa otiskwema), Henri (Emma Cooco otiskwema), Soter (Maggie Jacob otiskwema).
Cicip
vignette|Cehamo vignette|Arapowew
Opitciwan
Cécile Mattawa itew masinasowiniw e ki actakaniwok: ''Mia sa ominiko nohwe .. kice iriniwok neriw ka icinikatatcik .. kotak cehamo icinikasotike ... weckatc ki tawakopan niki towihik .. ka riskipotek ota ekoni eka ka ki iti otci tatcik niki .. aci tca pot minawa iti tatikenak .. kirowe nohwe cehamo .. ''
Manawan/Wemotaci
Cicip, mitcetowek icinakosiwok, papitoc aicinikasowok mitowi, Cikakocip, Piresiw, Kweckocipatamok, Arapowew, Cehamo, Ahawew, Ominiko, Oskiskirew kekotc Ickoterew, Okawsikw, Takwakicip.
Opitciwan
Tipanictawin:E matcectakaniwok‎ Tipanictawin:Pirecicak
Ivan Boivin-Flamand
Manawan/Wemotaci
Anohe Ivan Boivin-Flamand manawanik pe ototew, papawapikepitcikanke iriniw, 3 pitcipipon pisimw 1997 ka nitowkitc. Maliotenam tacikew mekwata kaie okomesa Scott Pien Picard. Peikociriwa omisa kaie niciriwa ocima, aric nehi ka ickweciwiritci, omisa nehi onitcanica aric ma ki otapihawsoriwa onikihikwa, Marjolaine Boivin kaie Nelson Flamand icinkasoriwa. Niaran tatopiponesipan ka matce metowaketc papawapikepitcikaniw okokoma e ki mirikokoponen ka awaciwitc. Napitc micarikopan otci wir e metowaketc. Ivan mireritam e arimotak kaki pa aicatc, kaie micta mireritam e witamowatc ka otci tacikemikotc ka waskakapowictakotc witciriniwa. Mitato acitc nicw tatotipikan metowakew opapawapikepitcikan kaie mitato acitc nicowaso tatiniw opapawapikepitcikana. Mitcet awiriw ki witci metowemew kotakihi ka nikamoritci kaie ka papawapikepitcikaniritci mitowi Florent Vollant, Pascal Ottawa kaie ka wapisiritci ki witci metowemew Zachary Richard icinikasoriwa. Mitcetiriwa witciriniwa kaki otci metowematc esko kewir e metowaketc anoheriw papawapikepitcikaniw. Mitcet wec aci pa aicawok kitci ki nta metowetcik, kitci otci nikamohatcik, kitci otci wapitaratc e micta kackitatcik kewiriwow e papawapikepitciketcik kaie e nikamoriniwitcik.
Opitciwan
Tipanictawin:E matcectakaniwok‎
Florent Vollant
Manawan/Wemotaci
Florent Vollant, innu nikamowiriniw, Labrador pe otciw, 10 otatakon pisimw 1959 ka nitawkitc. Maliotenam ki taci matcekiw. Wir tipirowe orisanaham onokamowin kirika wir e ki wectatc nictam Festival Innu Nikamu. Claude McKenzie icinkasoriwa ka ki witci nikamomatc nictam ka mi kiskeritakositc Kashtin ki icinikasookw. Ki kanewakopon new Félix ka icinikaterik ka cowermakaniwitcik nikamowiriniokw. Kaskina wiec pa nikamo, kaie pekon ki petowakaniwoka masinactetcitcikanik Mesnak, Yves Sioui-Durant e ki ocitatc kirika Le silence des fusils Arthur Lamothe ka ki ocitawakoponen. Kaskina wiec aci ki pa aicaw e pa nikamotc aci kaie miro kiskerimakaniwiw. Mitcet kaie aci witci nikamomew mitowi; Éric Lapointe, Richard Séguin, Samian, Zachary Richard, Sakay Ottawa kirika kotakihi. Takoniw Maliotenam taci ke ici ocihakaniwiritci tekirepicica neki ka wi ocihatcik. Ivan Boivin-Flamand, Patrick Boivin, Louis-Philippe Boivin, enko neki atikamekw iriniwok mocak ka witcihietcik nete itekera. Nama orina weckatc ki kaneiw 41e Gala de l'ADISQ e ki oramakaniokopenen kewir. Neki tca kotakik; Elisapie, Maten, Shauit kirika Matiu. Ka wirakaniwitc, Ghislain Picard acitc Joséphine Bacon, e ki wicamakaniwitcik nikanik, ki itew naha Florent Vollant e arikasitc kirika... "Akowir sekisikw, ni pe miro icanan" « Soyez sans craintes, nous venons en amis ». Kaskina ki wicamew nikanik ka ki wirakaniwiritci e itetc; "nama tepirak nin ni kanewin, kaskina oki kewirowow kaneiokw".
Opitciwan
Tipanictawin:E matcectakaniwok‎
Atikamekw metowanikana
Manawan/Wemotaci
Weckatc awaci metowana. Epwamici takok metowana ka kicatak, arimatc wirawaw tipirowe ki ocitawok Atikamekw nehirowisiok metowaniw otci onitcaniciwawa. Kirika aric e natowi kwetcitahatcik ke ici nikani nisawiritci mekwatc e matcekiritci. Nama ki otci otapinamok metowaniw wirawaw tipirowe ki ocitwewok kaie mocak notcimik ki otinamok kekotc ma awesisik kitci ocitawok. Nikotc ecinakonik ke iti ititoskeritci onitcaniciwawa ekoni ka icitatcik kaie ke otitikotc awacic nipira kitci kitaweritak kirika aka orina ke koctatikonik metowaniw. Ki ocitawok metowaniw otcita kitci witcihikotc awacic kitci ocihomakanik okitaweritamowin. Tarasak kirika napitc kitci iti matce kwetcitatc ke totak iti matce ntohote anaha awacic. Nama arotcikotc ki otci icitawok metowaniw, mocak ki kanawapatamok e iti asitatisiritci awaca kirika mocak e iti kiskinohamowatcik tan ke irapatanik aniheriw aki ocitatc. Tepirak mocak mictikoriw ki totamok e ocitatcik metowaniw. Ki micta mitceniw erowek weckatc awacic ka ici titak aka orina kitci natowi cikateritak. Tapwe kaskina kaki icitatcik, mocak ki pamitoneritamok ke icinakotatcik metowaniw otcitakotc e natowi nisawihatcik onitcaniciwawa ke iti aititoskeritcik kirika kicatc e kokwetcitahatcik iti matce atoskewate kewirawaw. Peikon kaie aniki ickwecak ki takoniw metowaniw kaki ocitakaniwonik wirawaw otci acitc mia ke icinakonik iti matcekiwate, nac kitci matce iskwewitcik wirawaw meka tipirowe kata wapamawosowok, nama tca kata waneritamok iti tiratawe awaca. Ekota ka otci ocitatcik metowaniw mocak eki nosinetatcik, tan ke ici nikani nisawihatcik awaca. Tekaci nama wiskat ki otci koctatikoniw kaki ocitatcik kaie mocak kaskina pa peikw awacic ki titam ke ometowanitc. Enko tca pa peikw e nta kiskeritamok e aicinikateki kirika e airapataki. Enko tca nehi metowanikana;
Jean-Paul Echaquan ka ki werisinahak
Opitciwan
Tipanictawin:E matcectakaniwok‎
Mantcoc (Coronavirus Covid-19)
Kekwan tca ni nehe
Nahwe akosiwin ka icinikatek coronavirus de 2019 matci kaie Covid-19 (e akiracamonaniwok ata itemikan coronavirus disease 2019) ekota we otciparik ka icinikatek SARS-CoV22, micta oke aniskehitotaniwon matci awik e aierimotc e peciwamakaniwitc matci kaie e takinikatek kekocic e ki takinak ka ki makonikotc akosiwiniw minawatc e mi takinak otactimikw.
Tan e itamitcitaniwok
Nehi kirowe ka itamitcitaniwok, awik ka kisisowapinetc, e octotak kirika ka mitawitamotc matci nac kekat ka wi kipotamparitc, arimikew tca e reretc, ekota matci wetci nipahikotc awik.
vignette|Enko naha akikw matci ka nipahietc thumb
Ke ki totcikatek
Picicikw arimatc kitci kasisitcaniwok, aka kitci peciwamitonaniwokw, kirowe neki ka oke akositcik, kirika matci kitci piskatek niketohinehon erowek nama orina kata aniskehitisonanion.
Ka mi sikiskipihiwaniwokw
Ka ki tca mi totcikatek, ki sikiskipihakaniwokw kaskina awik nete nipicke askik ni apitc kenositc pisimw 2020 nac nete kotakik pakwe emitikociwi aski, tariaw askik, nac ote kanata askik. Tekci ki nokiparin metowewinik, tohewinik kirika, kirika nipra ki raciparin coriak itekera.
Pitc ka pitikeparitc mantcoc Atikamekw otenak
Nictam Wemotacik ki makoniko peikw iskwew ni apitc kakone pisimw ka 2020 piponikak. Mia kotc nete pa tacikekopon ka ici metowaniwok Mani utenam ka witamowakaniwitc e ki makonikotc mantcoca. Tecikotc ki witam e aiekowaminiwetc e ki pa witcitacikematc ka nta aiamihaniwok ka kiceatisiritci. Erowek ki iti kikew. Minawatc kotak ki mi taw, kiskinohamatawkamikok ka otamirotc, ki kipahikatew pemacic. Otakocik ki witamokw kiapatc e ki pe nicopariritci e ki makonikotcik masinahikekomikok. Manawanik, ni apitc 8 atikamekw pisimw ka 2020 piponikak, witamokw e ki pe nicoparitcik ka ki makonikotcik anihi mantcoca. Kecepwacik ki mitcetiwok e nta kiskerimitisotcik mackikirinikwecik. Ki kipahikatew kiskinohamatowikamikwa kirika ka ici otamironaniwok. Kitci ki kisisipatakaniwoki. Ka sosep kicikak tca, 11 atikamekw pisimw ka 2020 piponikak aci minawatc witamokw e taciritci, aci tca 8 itewok, aric mictahi nanakatcihakaniwok, tekci aka kitci orowitcik kirika pekonok kitci taciketcik omikiwamiwok. Erowek nama moci Opitciwan tawok ka ki makonikotcik. Anotc ka wasikototc pisimw 2022 ka tato piponikak aci wacamec 4 tacitikenak ka ki nipahikotcik anihi akikwa, esko peikopiponikak, Manawan tepirak ko otcitcik.
Atikamekw orocowewin
Manawanik, Wemotacik kirika Opitciwanik tekici kipaskohamok otenamiwow aka sa e mireritakik kitci pitikeparinik niheriw akosiwiniw. Kaie nosinetawokw tan e ici orakonikeritci kepek kice okimawa, aniheriw tca ka ntowertakok kitci ititoskaniwok; Mekwata aci otcihiewok aka rotc kitci kiotamitonaniwok mikiwamiskak kirika aka kitci mawotcihitonaniokw, arimatc tca ki kipahikatew ickotewapo ka ici atowaniwokw kitci ki minoparik nihe ka totcikatek. 27 nikikw pisimw 2020, ntowatc cenikatew kitci atowaniwok ickotewapo tepirak tca pekatc kitci aitotcikatek aka kitci mawotcihitonaniokw. 4 nac asko 21 otehimin pisimw 2020, aci kipitinawanion kitci ki orowiparinaniok, mamik ka wi icatcik aric ma kitci nosinetakaniokw kiapatc ka ki ici orocowaniokw, kitci kasitcitcaniokw kirika aka kitci peciwamitonaniokw. Kotcitawok ke mi isparinik niheriw otci, kepitc ma kitci miro nosinehikatek.
Taci ka ki ici kitciparik
Nete akamikitcikamik ki otciparin ni apitc Atikamekw pisimw 2019 Wuhan,  Nipicke askik itekera. OMS, organisation mondiale de la santé enko ka mitatc ntokohiewinik  itekera ki witam kaskina awik kitci makonikotc nihe akosiwin ni apitc 30 kenositc pisimw 2020 nac e irikikaskomikak ota askik ni apitc 11 nikikw pisimw 2020.
Kice okimaw Kepek orocowewin
Ka tcipaiatiko kicikak 13 ka tatokonakisitc nikikw pisimw 2020 nictam ka witcikatek kaskina kiskinohamatawkoma kitci kipahikateki ota kepek askik. Nehirowisi otenowa kewirawaw ki nosinetawokw niheriw irakonikewiniw kepek kice okimaw François Legault. Mackikiriniw Horacio Arruda icinikaso ka mitatc ntokohiewinik kirika ka mitatc kicerinikiwama Marguerite Blais okima arotakaniskwew, kirika Danielle McCan, kice okimawinak itekera. Enko niki ka arimowetcik tato kicko e witamaketcik ke iti icinakonik, kaskina aci kekat nikahikatew otamirowina e kipitinakaniwitcik ka otamirotcik aka orina kitci micta aniskehitonaniwok.
Kice okimaw kanata askik
Kice okimaw Kanata Justin Trudeau mictahi actaw coriariw kitci witcihatc iriniwa ka kipitinakaniwiritci e otamiroritci kirika kipitanam mackikiriw otci kitci miskaterik.
Kotak tipatcimowin
Tipanictawin:E matcectakaniwok‎
Kinoce atisokan
vignette|Kinoce atisokan
Manawan/Wemotaci
1
2
Ekoni tca ka pa taciketcik notcimik e pa tca nta wapatak niheriw sakihikaniriw, ki wapatam nte atamipekok nte pamiskanowaniwonik. Mos neta matamew, wapatam ke e ki mitcisortci. Nac tekaci ki wacikamehew* neriw sakihikaniriw. Tacikeriw neta mosowa, nac ki nte kiskerimew tan nte tacikeritci. Mani kita matcaw naha mos ekote ni ke taciketc. Ka pe natcihatc ki kipotaw sipiriw, ki matactowew. Ekoni ici matcehotc. Atamik wapamew namesa e cta mitcetiritci nipik. Kaskina aka wapamew, kaskina wirew « Ekoni icinikasotc naha » Naha tcani namepar ka icinikatakiniwitc ka itakiniwitc. Nikotin e mickatc e iti sakiweparitc, wapamew nete e taci apiritci tetawitc nte sipik petactimotirew. Ekote ote ici pe itapiritci, kek wamakopan namesa e wepinakiniritci nete mitcik. Maskowa askani. E tca kakipepitc anaha masko, terak otapinew namesa, ekoni ici akwepinatc. Itakopan aka nehi maskowa « Onatcihew namesa ». Aci petowew neta onahakicima « Mani onatcihew, mani kita onatciew. Irikik ke apitcihatc, ekoni irikik ke apitcihatc. » Micta aka mamiskateritam naha kice iriniw e petowatc aka tca pa witcewatc. Minawatc kiapatc ki matceho. Ekoni ka acokamepritc*, wapatam neta minictikoriw e takonik minictikwapiskoriw. Micta arowactinikopan. Aci aka wapatam nte e papatikoparinik* wacekam neta. E iti icakoponen, ekoni ka wamatc namesa neta, e tca atcitcakicinitcik namesak. Ekoni askani nehi namekosa ka wamatc. Kanawapamew nac nte warowik e nte tacikeritci. Kek aka, erotc petowew nehi onahakicima e itikotc; « Akowir pecotcik ica, ki ka otamihawok. Ki ka kiciwahawok. Kecpin kiciwahate, nama ka ki mickan sakihikanik. » Itikokopan onahakicima. Nama wapamew, aric tca aimihiko. Kirowe askani nehi matakackictariw onahakicima patok wir. Ki maka tapowe iti icaw nte pecotcik ekoni eki nimiteticohatc* namekosa. Nama warowik icaw, aci micta mitcahaniw. Nama kirikec tapowe ki mickaw. Nac nete, aci nama kackitaw kitci positc tciman e micta tca mitcahanik. Aci aka itew nehi onahakicima: « Tapowe kiskeritam wir kirowe. » Ekotca anotc nehi namekosa, enko tcani tepirak aci anowotc ka atisokasotc namekos. Pecotcik nte 122 anowotc ka icinikatcikatek, ekote ko neta namekosak e nta taciketcik minictikocik itekera. Nama tca kiriperitamok niheriw nehirowisiwok e wepahapetcik kekotc e pakitihowetcik. Anowotc tca nehe minictikw, awik itohak niheriw, ekoni e micta mitcahak kaie micta rotin. Enko tcani niheriw namekos ka kiciwahakiniwitc, nipitepirihowok tca neki namosak. Kotc kirika e pitorahakiniwitc namekos, ockicikok tca nte e ici mokinakiniwitc micta ni rotiniw. Mocak ni ki otcihikwinan ninan nte e awaciak nac e iti kiciatisiak aka wiskat kitci potciwakinikakinitc. Kotc e totwakiniwitc, ekoni e micta rotinik.
3
Micta kinowaw anihe atisokan. Ekonetci icinakok kinoce octikwan e micta mitcenikw oskaniriw octikwanik. Ekoni tca e titik neta atisokana. Niheriw tca nte e takwakinik ka pa aicakopawonen notcimik pa kiskinohamowakaso nehi onahakicima e micta tca kackitaritci e atoskeritci. Kek itikokopan nehi ociceca : « Ki petowaw ia ? » « Ma » « Ote titietam » e micta tca arowactinik. « Nama ni petowaw, terak names ni petowaw » itekopan aka. « Mani mos ni » itekopan aka. Kek minawatc petowek, Aci pecotcik naha otekamitaw names. « Ki petowaw atca » itekopan. « Ehe, mew ni mos, itakinikopan aka, names na » e nte otekomitatc nte. Nte aka itakopan « Ki ka icanano nte pecotcik. » Ekoni ici icaritci. Nte wacikamariw ni, ekote ni ka nikahotc. Ki aka petowew namesa. « Ki petowaw atca » Itakopan nehi ociceca. « Ehe » « Ka ititan, itakopan aka, names na, mew ni mos. Mani kita kito mos, erowatc ki ka wapamanano. Nama aric anowotc, patoc ni kicepa ki ka wapamanano. » Itakopan aka ociceca « Ekote ke oski icaikw, ekote ke ototapetc naha mos ka pehewok.» Tapowe aka ekote ka icatcik, ekote ka otototaperitci anehi mosa. Minawatc ki nipahawakopan. Ekoweriw ni kiapatc ka nte nekatcihatc, e ki tca itatc « Ni ka tca matcetan nihe wias, ni ka nta akotan nete onikimik. » Mictikwa ki matcehakopan. Atike ka taticak niheriw tcimaniw, atamik nte. Ki aka icakopan nte, e itatikatc nte. « Mani ka ki apitcitanano tciman. Ki ni pikotin, ni ki pikotitan. » « Marotc, itakopan aka, pekon ni ka pe ican nte. » Ekoni ka ici nikatatc nehi, kinec ki tonihoriw. Aci aka pe macikariw, micta miro tcimaniw pe apitcitariw. Enko tca naha mictikw, micta mitcaskosirikopan, eki tca okockotatc nehi kitci pe apitcitatc otciman. Enko sani e ici itatisokasotc anaha kinoce atisokan. Kaskina tca kaki witak sakihikaniw, sipiriw. Tepirak tca ka ici nta ntowamatcik awesisa. Namekos kewir ki matewesiw. Ki iriniwiw kaie wir, pitc tca kiciwahikotc maskowa, ekoni ka matcatc.
4
Tipanictawin:E matcectakaniwok‎